सुबुंखान्थि हादोराव रायजो-राजाफोरा गावबा-गावनि मोजां मोननाय दोलोफोरखौ मदद खालामनो हानायनि मोन्थाइ दं। बे बाथ्राखौ बुंदों कक्राझार सोनाब जनजाति बिधान सभा बियाबनि एम एल ए रबिराम नार्जारीआ। थांनाय बावैसो सान सिगां आसामनि गोहो- गोरा रांखान्थि मन्थ्रि डः हिमेन्ट बिस्व शर्माआ बिजेपिनि बिसायख’थि फोसावदिंनाय मेलाव रायजो-राजाफोरखौ प्रदिप कुमार ब्रह्म आरो रबिराम नार्जारीआ होबथादों होन्नानै रायजो- राजाफोरनि सिगाङाव बांसावनाय बिबुंथि होनायनि हेंथायै एम एल ए रबिराम नार्जारीआ दिनै रोखा खेंफोरथि होयो दि बिपिएफ दोलोआ माब्लाबाबो दावा- दाबि दमखि होनायाव लोब्बा गैया। आसामनि सावस्रि आरो रांखान्थि मन्थ्रि डः हिमेन्ट बिस्व शर्माया बिसायख’थि फोसावदिंनाय मेलाव नंखाय बाथ्रा बांसावनाया बिपिएफ दोलोखौ जेबो खहा खालामनो हाया होन्नानै रोखा बुंथियो।